**Satie και Ομάδα των 6 (Γαλλία)**

Ο Eric Satie (1866-1925) ήταν Γάλλος συνθέτης και πιανίστας, εκκεντρικός, αντισυμβατικός που έζησε την εποχή του ρομαντισμού (βαγκνερισμού) αλλά και του ιμπρεσιονισμού, τάχθηκε ενάντια και στα δύο αυτά ρεύματα.

Εμπνευστής της παρισινής avant-garde στις αρχές του 20ου αιώνα.

Έζησε πολλά χρόνια στο Παρίσι, όπου συνάντησε τους Debussy, Ravel, Stravinsky, και συνδέθηκε φιλικά με τον Cocteau και τον Picasso, μόνιμοι θαμώνες και οι τρεις του πολύ γνωστού καφέ- cabaret της εποχής “Le Chat Noir”. Με προτροπή του Cocteau το1815 συνθέτει μουσική για το «όνειρο καλοκαιρινής νύχτας» του Σαίξπηρ με αποτέλεσμα το «πέντε γκριμάτσες για το όνειρο καλοκαιρινής νύχτας».

Το 1917 γράφει τη μουσική για το μπαλέτο Parade”με προτροπή του Cocteau (κείμενο) και με τον Picasso να επιμελείται τα σκηνικά και τα κοστούμια ανεβαίνει από τα ρώσικα μπαλέτα .του Diaghilev.

Μέσω του Picasso έρχεται σε επαφή με τους «κυβιστές» ζωγράφους.

Είναι η εποχή του |νεοκλασικισμού, ενός νέου κινήματος που εμφανίζεται στη Γαλλία (Παρίσι) και που αντιτίθεται κυρίως στο ρομαντισμό.

Ο «μινιμαλισμός» κίνημα στο δεύτερο μισό του 20ου αιώνα, έχει κάνει την εμφάνισή του στην αρχή του αιώνα με το έργο του Satie.

Το στοιχείο του αυτοσχεδιασμού (αυτοσχεδιαστική εντύπωση), η λιτότητα αλλά και περιεκτικότητα γραφής, το χιουμοριστικό στοιχείο, η μη τήρηση της φόρμας (πολλά μικρά κομμάτια σαν παραλλαγές υπό έναν τίτλο) είναι τα κύρια χαρακτηριστικά της μουσικής του Satie.

Το στυλ της μουσικής του ενέπνευσε τη νέα γενιά των Γάλλων συνθετών της εποχής . Έτσι, με προτροπή του Cocteau δημιουργείται η **«Ομάδα των 6» (Le Groupe des Six)**. Το απαρτίζουν οι:

**Darius Milhaud (1892-1974),**

**Francis Poulenc (1899-1963),**

**Arthur Honegger (1892-1955),**

**Germaine Tailleferre (1892-1983),**

**Georges Auric (1899-1983)),**

**Louis Durey (1888-1979).**

Aν και έγραφαν συλλογικά ο καθένας διατήρησε το δικό του προσωπικό στυλ.

«Les Maries de la Tour Eiffel» είναι μπαλέτο βασισμένο σε κείμενο του Cocteau και πίνακα ζωγραφικής του Chagall. Τη μουσική έγραψε η «ομάδα των 6». Με έντονο το στοιχείο του «τυχαίου», του αυτοσχεδιασμού και το χιουμοριστικό αποτελεί ένα μεγάλο μουσικό έργο για το οποίο συνέβαλλαν και οι 6, ο καθένας με το δικό του προσωπικό ύφος και παρουσιάστηκε το 1921 στο Παρίσι.